Familielid vasgetrek oor Griekwastad-moorde | Nuus24
Kaapstad – 'n Minderjarige familielid is in hegtenis geneem vir die moord op ‘n gesin naby Griekwastad oor die Paasnaweek, het Rapport Dinsdag via sy Twitter-profiel bekendgemaak.Die weekblad het op dié mikroblogdiens gesê dat ‘n familielid vasgetrek is vir die gru-moord op Deon, Christelle en Marthella Steenkamp.OFM het enkele minute later berig dat Cherelle Ehlers, 'n polisiewoordvoerder, gesê het dat daar in hierdie stadium geen amptelike inligting beskikbaar is nie. Die Steenkamp-gesin is op Goeie Vrydag op hul plaas Naauwhoek doodgeskiet.Die enigste oorlewende van die gesin, Don (15), beweer dat hy buite in die skuur was toe hy die skote gehoor het. Een van die land se voorste speurders, Piet Byleveld, het vroeër sy misnoeë met die forensiese ondersoeke van die opspraakwekkende Griekwastad-moorde uitgespreek.Byleveld het vroeër aan OFM gesê die “gesloer” met die saak is “onaanvaarbaar.”Volg Nuus24 op Twitter Lees meer oor: griekwastad-moorde VOLGENDE OP NUUS24X